Záródolgozat – dokumentáció

# Alapkoncepció:

## Témaválasztás

A záródolgozat témájának háromdimenziós játék elkészítését választottam, mely téma gyerekkorom óta lenyűgöző és távoli számomra, illetve olyan téma, ami későbbi munkám során referenciaként és tapasztalat formájában is előnyökkel kecsegtethet.

Az asztali alkalmazásnak a magja egy labirintus játék melyben a karakter mozogva, más objektumokkal interakcióba lépve, szövegben beírt parancsok által a pálya elemeit kreatívan felhasználva juthat tovább az akadályokon. A játék célja végső soron, hogy a játékos átérjen a túloldalra és ott kijusson az útvesztőből az utolsó akadályt is leküzdve.

Számos játék készül az általam használt program segítségével. Vannak nagy cégek, akik az általuk készült alkalmazással világszínvonalú sikereket értek el és a programjuk még az E-sportok között is tiszteletre méltó helyet vívott ki magának – Blizzard, Hearthstone. Ám vannak egyéni fejlesztők is, akik nagy sikereket érnek el, vagy éppen csak néhány ember szórakoztatását biztosítják közeli körben.

Mivel egy játékos több játékkal is nyugodtan játszhat a verseny nem olyan erőteljes, mindenki érvényesülhet valamilyen szinten, ha tetszetős az általa elkészített termék.